Deși Bulgaria, în alianță cu Germania, Austro-Ungaria și Imperiul Otoman, a cucerit mai multe victorii împotriva Serbiei și României, ocupând cea mai mare parte a Macedoniei de la sârbi și Dobrogea de la români, războiul a devenit în scurtă vreme nepopular în rândul populației țării, care suferea mari greutăți economice și nu erau de acord să lupte alături de musulmani împotriva fraților ortodocși. Liderul Partidului Agrar, Alexandur Stamboliski, a fost închis pentru atitudinea sa deschisă împotriva războiului. Revoluția rusă din februarie 1917 a avut un efect important în Bulgaria, prin diseminarea ideilor antirăzboinice printre trupele de pe front și printre locuitorii orașelor. În iunie, guvernul Radoslavov a demisionat. În rândurile armatei au avut loc mai multe rebeliuni iar Stamboliski a fost eliberat din închisoare, iar Bulgaria a fost proclamată republică.